Riaan Benadé kraai weer koning op Top-20Riaan Benadé het die afgelope week sy gewildheid bevestig en neem vandeesweek weer die no.1-posisie op die Maroela Media Afrikaanse Top-20 in met sy lied “Spontaan”. Richann en René, die Boer soek ’n vrou-sangpaar wat saam sing as Reën, val met een plek terug na die tweede posisie. Die mannegroep Jan Jan Jan het verlede week die top-20 betree met “Die RSA in my DNA” en spring vandeesweek vier plekke tot in die 15de posisie. In vandeesweek se Maroela Media Afrikaanse Top-20 is daar sewe snitte wat styg, agt wat daal en vyf wat onveranderd bly. * Die Maroela Media Afrikaanse Top-20 word saamgestel deur enkelsnitvrystellings en verskeie datafaktore word in ag geneem: Apple Music en Spotify-stromings, YouTube-kykbeurte (spesifiek week-tot-week-data), asook radiospeeltyd. Fisieke albumverkope het geen invloed op dié treffersparade nie.